د سوداګرو ښځو پر وړاندې د شته ننګونو د حل په اړه مو د طالبانو د حکومت چې د ښځو پر فعالیت او کار یې سخت بندیزونه لګولي، د دوی د سوداګرۍ وزارت ویاند عبدالسلام جواد وپوښت، خو نوموړي ځوابد دې راپور تر خپرېدو پورې د ازادي راډيو پوښتننې ځواب نه کړې۔

خو د طالبانو د حکومت تر کنټرول لاندې ملي ټلویزیون د دوشنبې په ورځ په میدان وردګو کې د طالبانو د حکومت د صنایعو او سوداګرۍ د ریاست د چارواکو په حواله خبر ورکړی چې د طالبانو حکومت د اسلامي شریعت د اصولو پر بنسټ ښځو ته د سوداګرۍ اسانتیاوو په برابرولو ژمن دی۔

دا په داسې حال کې ده چې د ملګرو ملتونو پراختیايي ادارې د حمل میاشتې په پای کې په یوه راپور کې ویلي وو چې د سوداګرو ښځو فعالیتونو د طالبانو تر واک لاندې په افغانستان کې دغو ښځو ته د کار زمینه برابره کړې، خو د بازار او پانګې د نشتوالي په ګډون له ګڼو ننګونو سره مخ دي